Námestie slobody 1/29, 813 70 Bratislava 1Telefón: (02) 54430029, 54433016, Fax: (02) 54413909
ÚRAD VLÁDY SLOVENSKEJ REPUBLIKYSekciaInštitút pre aproximáciu práva

Na rokovanie vlády SR
6.3.2002
K materiálu č. 212/2002
K bodu č. 2	
     

S T A N O V I S K O

k návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č.366/1999 Z.z. o daniach z príjmov v znení neskorších predpisov    

I.
Návrh zákona, ktorým sa mení a dopĺňa zákon č. 366/1999 Z. z. o daniach z príjmov v znení neskorších predpisov predkladá na rokovanie vlády SR skupina poslancov Národnej rady SR, využívajúc právo zákonodarnej iniciatívy podľa čl. 87 ods. 1 Ústavy SR. 
II.

              Účelom návrhu zákona je oslobodenie od dane z príjmov fyzických osôb o dotácie poskytované zo štátneho rozpočtu fyzickým osobám podnikajúcich v poľnohospodárskej výrobe, lesnom a vodnom hospodárstve, navrhuje sa zmena sadzieb dane  a daňových pásiem u fyzických osôb, zníženie sadzby dane z príjmov právnických osôb z 25 % na 19 %.

III.

              Sekcia Inštitút pre aproximáciu práva ÚV SR zaujíma k predkladanému návrhu zákona toto stanovisko:
	Zbližovanie práva v oblasti daní upravuje čl. 94 Zmluvy o založení ES v jej amsterdamskom znení.

 	Priame zdaňovanie patrí medzi najmenej harmonizované oblasti legislatívy EÚ/ES a vzhľadom na uplatňovanie priameho zdaňovania na báze reciprocity bude možné niektoré ustanovenia implementovať v slovenskej legislatíve až v súvislosti so vstupom SR do EÚ.

 Problematika návrhu zákona je prioritou aproximácie práva podľa čl. 70 Európskej dohody o pridružení, prílohy tzv. Bielej knihy,10. kapitola – Priame zdaňovanie a screeningu – 10. kapitola, časť 10. 20 – priame zdaňovanie.
Všeobecná časť dôvodovej správy obsahuje doložku zlučiteľnosti podľa čl. 7 ods. 2 Uznesenia NR SR č. 19/1997 Z. z. k návrhu legislatívnych pravidiel tvorby zákonov. Doložka zlučiteľnosti však neobsahuje všetky obsahové náležitosti obligatórne požadované prílohou č. 1 k Uzneseniu NR SR č. 19/1997 Z. z. k návrhu legislatívnych pravidiel tvorby zákonov. Na základe uvedeného uplatňujeme k návrhu zákona tieto pripomienky:  
K doložke zlučiteľnosti:  
  V bode (3) navrhujeme doplniť neoznačený čl. 94 Zmluvy o založení ES v jej amsterdamskom znení a v bode (5) uviesť jeho stručnú charakteristiku. Ďalej ju navrhujeme doplniť v bode (3) o nasledovné právne akty EÚ:
-smernicu 77/799/EHS o vzájomnej pomoci kompetentných úradov členských štátov v oblasti priamych a nepriamych daní, 
-smernicu 90/434/EHS o spoločnom systéme daní platných pre fúzie, rozdelenie, prevod aktív a výmenu akcií medzi podnikmi v rozličných členských štátoch,
-smernicu 90/435/EHS o spoločnom systéme daní platných pre materské a dcérske spoločnosti v rozdielnych členských štátoch a  
-dohovor členských štátov 90/436/EHS o zamedzení dvojitého zdanenia v súvislosti s úpravou ziskov pridružených podnikov. 
V bode (5) navrhujeme uviesť stručnú charakteristiku týchto smerníc a pri charakteristike dohovoru o zamedzení dvojitého zdanenia v súvislosti s úpravou ziskov pridružených podnikov jeho základné princípy. 
V bode (4) doložky zlučiteľnosti navrhujeme opraviť tvrdenie, že návrh zákona nepatrí medzi prioritné oblasti aproximácie práva podľa čl. 70 Európskej dohody o pridružení, ani medzi priority odporúčané v tzv. Bielej knihe, nakoľko priame zdaňovanie patrí medzi priority podľa vyššie uvedených právnych dokumentov.

Sekcia Inštitút pre aproximáciu práva ÚV SR odporúča zapracovať pripomienky k doložke zlučiteľnosti do návrhu zákona.  

Bratislava	02.03.2002	
Vypracoval:	Mgr.Roland Jaroš
	
Tel.:	57295633

JUDr. Mária Krošlákovágenerálna riaditeľka